Overskrift (max 80 tegn):
Vil du bygge vores SoMe-profil op fra bunden?

Teaser (max 250 tegn)
Ved du lige hvordan man får et event til at se fedt ud på stories? Er du god foran kameraet eller endnu bedre bag ved det? Hvis du har en skarp SoMe-hjerne og elsker at skabe indhold, har muligheden for at sætte dit præg på vores online fremtræden.

Annoncetekst (ubegrænset)
Vi er en god, stærk gruppe, der hvert år samler tusindvis af kroner ind til SOS´ arbejde ude i verden ved at arrangere foredrag, modeshow og meget andet – og det er vi gode til. Problemet er bare, at næsten ingen ser alt det arbejde, der ligger bag. Det kan du hjælpe os med.
Vi vil gerne blive bedre til at fortælle om det, vi allerede gør godt, så vi kan gøre os attraktive for gæster til vores næste arrangementer, kommende donorer og potentielle frivillige.

Vi mangler dig der vil:
· Tage billeder og optage korte videoer op til og under vores arrangementer
· Skrive fængende tekster, der skaber engagement på Facebook og Instagram
· Bidrage med idéer til at øge synligheden
· Udarbejde pressemeddelelser og annoncer

Rollen giver mulighed for at arbejde med indholdsproduktion, sociale medier, pressearbejde og kommunikationsplanlægning i en rigtig organisation – erfaringer du kan tage med videre i studie og arbejdsliv.
Det er vigtigt at du kan gå til opgaven selvstændigt, men med sparring fra andre frivillige og ansatte.

Tidsforbrug
Det er svært at forudsige hvor meget tid det kræver. Vi sætter ambitionsniveauet sammen – alt efter, hvad du har lyst til og har af ressourcer og muligheder. 
Du behøver ikke kunne det hele. Måske er du god til billeder, måske til tekst eller måske til sociale medier. Vi finder sammen ud af, hvordan du bedst kan bidrage.

Vi vil gerne lære det du kan!
Vi er lærelystne og ved at du muligvis ikke kan være frivillig hos os så længe. Så du må have os på slæb ind i den digitale verden så det du bygger op, kan leve videre i lang tid.
Du kan starte som frivillig hos os med det samme og du kan være med så kort eller lang tid, som du har lyst.

Lidt om SOS Børnebyerne
Du bliver en del af en velfunderet international organisation; SOS Børnebyerne Danmark arbejder for at skabe positiv forandring og konkrete løsninger for børn og unge, der lever under særligt svære vilkår. Vi stiller os sammen med mere end 130 SOS-medlemslande om at skabe bedre vilkår for en særlig gruppe børn og unge: Dem, der mangler forældreomsorg, eller er i risiko for at miste den.
SOS Børnebyerne blev stiftet i 1949 og har i dag over 500 børnebyer i 132 lande. SOS Børnebyerne er uafhængig af politiske og religiøse interesser og fokuserer på langsigtet udvikling af det enkelte barn, sårbare familier og af lokalsamfundet.

Har du lyst til at være med?
Så kontakt os for en uforpligtende snak. Vi glæder os til at tage godt imod dig 
